CELEX: 32017R0575
Language: bg
Date: 2016-06-08 00:00:00
Title: Делегиран регламент (ЕС) 2017/575 на Комисията от 8 юни 2016 година за допълнение на Директива 2014/65/ЕС на Европейския парламент и на Съвета относно пазарите на финансови инструменти по отношение на регулаторните технически стандарти за данните, публикувани от местата за изпълнение, относно качеството на изпълнение на сделките (Текст от значение за ЕИП. )

31.3.2017   
            
            
               BG
            
            
               Официален вестник на Европейския съюз
            
            
               L 87/152
            
         ДЕЛЕГИРАН РЕГЛАМЕНТ (ЕС) 2017/575 НА КОМИСИЯТА
   от 8 юни 2016 година
   за допълнение на Директива 2014/65/ЕС на Европейския парламент и на Съвета относно пазарите на финансови инструменти по отношение на регулаторните технически стандарти за данните, публикувани от местата за изпълнение, относно качеството на изпълнение на сделките
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2014/65/ЕС на Европейския парламент и на Съвета от 15 май 2014 г. относно пазарите на финансови инструменти и за изменение на Директива 2002/92/ЕО и на Директива 2011/61/ЕС (1), и по-специално член 27, параграф 10, първа алинея, буква а) от нея,
   като има предвид, че:
   
               (1)
            
            
               Важно е да бъдат установени конкретното съдържание, формат и периодичност на данните, свързани с качеството на изпълнение на финансовите инструменти, които са обект на задължението за търговия съгласно членове 23 и 28 от Регламент (ЕС) № 600/2014 на Европейския парламент и на Съвета (2) и които подлежат на публикуване от местата на търговия и систематичните участници, с цел съответните данни за качеството на изпълнение да се предоставят както на обществеността, така и на инвестиционните посредници, за да бъдат подпомогнати при определянето на оптималното изпълнение на нареждания на клиенти. Важно е да бъдат установени конкретно съдържание, формат и периодичност на данните, свързани с качеството на изпълнение и на други финансови инструменти, които не подлежат на задължението за търговия, но подлежат на публикуване от местата за изпълнение. В това отношение следва да се обърне дължимото внимание на вида на мястото за изпълнение и на вида на съответния финансов инструмент.
            
         
               (2)
            
            
               С цел да се направи пълна оценка на степента на качеството на изпълнение на сделките, които се осъществяват в Съюза, е целесъобразно местата за изпълнение, които е възможно да бъдат избирани от инвестиционните посредници за изпълнението на нареждания на клиенти, да отговарят на изискванията по отношение на данните, които следва да бъдат предоставяни от местата за изпълнение в съответствие с настоящия регламент. За целта тези места за изпълнение следва да включват регулираните пазари, многостранните системи за търговия, организираните системи за търговия, систематичните участници, маркет-мейкърите и други предоставящи ликвидност лица.
            
         
               (3)
            
            
               Разликите във вида на местата за изпълнение и финансовите инструменти налагат различия и в съдържанието на отчетите в зависимост от различни фактори. Целесъобразно е да се прави разграничение на обема и естеството на отчитаните данни според системите за търговия, моделите на търговия и платформите за търговия, за да се представи точният контекст за полученото качество на изпълнението.
            
         
               (4)
            
            
               С цел да се избегне неподходящо сравняване между местата за изпълнение и да се осигури приложимостта на събраните данни, местата за изпълнение следва да предоставят отделни отчети за съответните сегменти, опериращи с различни регистри за нареждания, или сегментите, които подлежат на различно регулиране или ползват идентификатори на различни пазарни сегменти.
            
         
               (5)
            
            
               С цел да се осигури точна представа за реалното качество на изпълнение, местата на търговия не следва да публикуват в рамките на изпълнените нареждания онези, които се търгуват извънборсово и се отчитат на мястото на търговия.
            
         
               (6)
            
            
               Когато маркет-мейкърите и други предоставящи ликвидност лица се отчитат като места за изпълнение за финансови инструменти, които не подлежат на задължението за търговия, те следва да публикуват за своите клиенти само информация за изпълнените нареждания или котираната цена, когато нарежданията се котират или изпълняват извънборсово, или според членове 4 и 9 от Регламент (ЕС) № 600/2014, без да включват нареждания, държани в система за управление на нарежданията на мястото на търговия, до разкриването на информацията.
            
         
               (7)
            
            
               Целесъобразно е да се счита, че към другите предоставящи ликвидност лица следва да се включват посредниците, които присъстват с намерението да търгуват за собствена сметка и които предоставят ликвидност в рамките на своята обичайна стопанска дейност, независимо дали са сключили официални споразумения, или са се ангажирали да предоставят ликвидност на постоянна база или не.
            
         
               (8)
            
            
               С цел да се осигури пълна прозрачност по отношение на качеството на изпълнение за сделките, свързани с цената, е целесъобразно в информацията, която се предоставя за цената, да не бъдат включвани никакви комисиони или начислена лихва, когато е приложимо.
            
         
               (9)
            
            
               За определяне на подходящата информация за оценка на качеството, основана на цената, следва да се изискват както средните дневни нива, така и информация към даден момент. По този начин участниците ще разполагат с подходящ контекст и с по-пълна картина, когато анализират полученото качество на изпълнение. С цел да се даде възможност за ценови съпоставки между финансовите инструменти е необходимо също така за всяка отчетена сделка да се конкретизира кодът на валутата.
            
         
               (10)
            
            
               С оглед на осигуряването на регулаторна съгласуваност не е целесъобразно да се изисква от местата на търговия да предоставят информация за сделки, които към момента на публикуването все още подлежат на отлагане на публикуването в съответствие с изискванията за прозрачност след сключването на сделката. Целесъобразно е систематичните участници, маркет-мейкърите и други предоставящи ликвидност лица да бъдат освободени от задължението за публикуване на данни за сделките към даден момент за всички сделки над нормалния размер за пазара или над специфичния за дадения финансов инструмент размер, за да се избегне излагането на въпросните места на ненужен риск от разкриване на чувствителна търговска информация, което може да им попречи да хеджират експозиции и да предоставят ликвидност. Що се отнася до акции, борсово търгувани фондове и сертификати, които са считани за неликвидни в съответствие с Регламент (ЕС) № 600/2014, прагът за нормалния размер на пазара, който следва да се използва, е минималният наличен нормален размер на пазара за този вид финансов инструмент. С цел да се избегне несигурност, е целесъобразно да се поясни, че позоваванията на голям по размер и специфичен за финансовия инструмент размер имат същото значение като установеното в изискванията за прозрачност след сключване на сделка.
            
         
               (11)
            
            
               От съществена важност е да се осигури пълна прозрачност на всички разходи, които са начислени при изпълнението на нареждане през дадено място. Необходимо е да бъдат посочени всички разходи по изпълнението на нареждане на клиент, свързани с използването на конкретно място и които се плащат от клиента пряко или косвено. Тези разходи следва да включват таксите за изпълнение, включително такси за подаване, изменение или отмяна на нареждания или оттегляне на котировки, както и всички такси, свързани с достъпа до пазарни данни или използването на терминали. Съответните разходи могат да включват също така такси за клиринг или сетълмент или всякакви други такси, плащани на трети страни, участващи в изпълнението на нареждането, и когато са част от предоставяните от мястото за изпълнение услуги. Информацията относно разходите следва да включва също така данъци или налози, които се фактурират направо на мястото или се плащат от него от името на членовете или потребителите на мястото за изпълнение или на клиента, за когото се отнася нареждането.
            
         
               (12)
            
            
               Понятието „вероятност за изпълнение“ означава вероятността даден вид нареждане да бъде изпълнено и се потвърждава с данни за търгуваните обеми за даден инструмент или други характеристики на нарежданията и сделките. Информацията относно вероятността за изпълнение следва да дава възможност за изчисляването на параметри, като относителен размер на пазара на дадено място за конкретен финансов инструмент или за клас финансови инструменти. Вероятността за изпълнение следва да бъде преценявана също така с данните за неуспешни сделки или отменени или изменени нареждания.
            
         
               (13)
            
            
               Скоростта на изпълнение може да има различни значения за различните видове места за изпълнение, тъй като измерването на скоростта се различава както при системите за търговия, така и при платформата за търговия. Скоростта на изпълнението за регистри за нареждания при непрекъснати аукциони следва да се изразява в милисекунди, докато за останалите системи за търговия е целесъобразно да се използват по-големи единици за време. Целесъобразно е също така да се изключи латентност на връзката на даден участник към мястото за изпълнение, тъй като тя е извън контрола на самото място за изпълнение.
            
         
               (14)
            
            
               С цел сравняване на качеството на изпълнение за нареждания с различен размер от местата за изпълнение следва да се изиска да отчитат сделките в няколко обхвата на размерите. Праговете за тези обхвати следва да зависят от вида на финансовия инструмент и неговата ликвидност, за да се гарантира, че те представляват подходяща извадка на изпълненията с размер, обичаен за въпросния инструмент.
            
         
               (15)
            
            
               Важно е местата за изпълнение да събират данни през своето обичайно работно време. По тази причина отчитането следва да се извършва безплатно в машинночетим електронен формат чрез интернет уебсайт, за да може обществеността да сваля, търси, сортира и анализира всички предоставени данни.
            
         
               (16)
            
            
               Отчетите от местата за изпълнение следва да се допълват от резултатите на консолидиран доставчик на данни, установен съгласно Директива 2014/65/ЕС, което ще позволи разработването на подобрени мерки за качество на изпълнението.
            
         
               (17)
            
            
               От съображения за съгласуваност и с цел да се гарантира безпроблемното функциониране на финансовите пазари е необходимо определените в настоящия регламент разпоредби и разпоредбите, предвидени в Директива 2014/65/ЕС и Регламент (ЕС) № 600/2014, да се прилагат, считано от една и съща дата.
            
         
               (18)
            
            
               Настоящият регламент се основава на проекта на регулаторни технически стандарти, представен от Европейския орган за ценни книжа и пазари (ЕОЦКП) на Комисията.
            
         
               (19)
            
            
               ЕОЦКП проведе открити обществени консултации по проекта на регулаторни технически стандарти, на който се основава настоящият регламент, анализира потенциалните свързани разходи и ползи и поиска становището на Групата на участниците от сектора на ценните книжа и пазарите, създадена съгласно член 37 от Регламент (ЕС) № 1095/2010 на Европейския парламент и на Съвета (3),
            
         ПРИЕ НАСТОЯЩИЯ РЕГЛАМЕНТ:
   Член 1
   Предмет
   В настоящия регламент се установява конкретното съдържание, форматът и периодичността на данните, които трябва да се публикуват от местата за изпълнение, относно качеството на изпълнение на сделките. Той се прилага за местата на търговия, систематичните участници, маркет-мейкърите или други предоставящи ликвидност лица.
   Член 2
   Определения
   За целите на настоящия регламент се прилагат следните определения:
   
               а)
            
            
               „система за търговия“ означава начина, по който дадено място за изпълнение изпълнява нареждания като система, основана на непрекъснат аукцион чрез регистър за нареждания, на непрекъснати котировки, на искания за котировки, на периодични аукциони, или всяка друга хибридна система, попадаща в две или повече от тези категории, или представлява система, при която процесът на определяне на цената е от различно естество в сравнение с приложимия при горепосочените видове системи;
            
         
               б)
            
            
               „специфичен за финансовия инструмент размер“ означава размер, който е специфичен за дадена облигация, структуриран финансов продукт, квота за емисии или дериват, търгуван на място на търговия, за който няма ликвиден пазар и когато сделките с такива инструменти подлежат на отложено публикуване в съответствие с член 11 от Регламент (ЕС) № 600/2014;
            
         
               в)
            
            
               „голям по размер“ означава нареждане, което е голямо по размер в съответствие с членове 7 и 11 от Регламент (ЕС) № 600/2014;
            
         
               г)
            
            
               „неуспешна сделка“ означава сделка, която е анулирана от мястото за изпълнение;
            
         
               д)
            
            
               „множител на цената“ означава броя на единиците от базовия инструмент, които са включени в един договор за деривати;
            
         
               е)
            
            
               „обозначаване на цена“ означава указване дали цената на сделката е изразена в парична стойност, като процент или като доходност;
            
         
               ж)
            
            
               „обозначаване на обем“ означава указване дали обемът на сделката е изразен като брой единици, или като номинална стойност, или като парична стойност;
            
         
               з)
            
            
               „вид доставка“ означава указване дали финансовият инструмент е със сетълмент с физическа доставка или с паричен сетълмент, включително случаи, когато контрагентът може да избира или когато се определя от трета страна;
            
         
               и)
            
            
               „модел на търговия“ означава насрочени откриващи и закриващи аукциони или дневен аукцион, ненасрочен аукцион, търговия при затваряне, търговия извън основната сесия или отчитане на търговията;
            
         
               й)
            
            
               „платформа за търговия“ означава вида на платформата, която поддържа мястото за изпълнение: електронна, гласова или с извикване;
            
         
               к)
            
            
               „степен на регистъра“ означава общата налична ликвидност, изразена като произведението на цената и обема на всички заявки и предложения за конкретен брой ценови стъпки от средната точка на най-добрата заявка и предложение;
            
         
               л)
            
            
               „среден ефективен спред“ означава средната стойност на двойния размер на разликата между реалната цена на изпълнение спрямо средната точка на най-добрата заявка и предложение към момента на получаване, що се отнася до пазарни нареждания или търгуеми лимитирани нареждания;
            
         
               м)
            
            
               „средна скорост на изпълнение за неизменени пасивни нареждания по най-добра заявка и предложение“ означава средното време, което изминава от получаването в мястото за изпълнение на лимитирано нареждане, съответстващо на най-добрата заявка и предложение, и последващото изпълнение на това нареждане;
            
         
               н)
            
            
               „агресивно нареждане“ означава нареждане, вписано в регистъра за нареждания, което е отнело ликвидността;
            
         
               о)
            
            
               „пасивно нареждане“ означава нареждане, вписано в регистъра за нареждания, което е осигурило ликвидност;
            
         
               п)
            
            
               „нареждане за незабавно изпълнение или анулиране“ означава нареждане, което се изпълнява при неговото вписване в регистъра за нареждания и което не се запазва в регистъра за останали количества, които не са били изпълнени;
            
         
               р)
            
            
               „нареждане за незабавно пълно изпълнение или анулиране“ означава нареждане, което се изпълнява при неговото вписване в регистъра за нареждания, ако може да бъде изпълнено цялостно. Ако нареждането може да бъде изпълнено само частично, тогава то автоматично се отхвърля и не се изпълнява.
            
         Член 3
   Публикуване на информация относно местата за изпълнение и финансовите инструменти
   1.   Местата на търговия и систематичните участници публикуват за всеки пазарен сегмент, който те организират, и за всеки финансов инструмент, който подлежи на задължението за търговия съгласно членове 23 и 28 от Регламент (ЕС) № 600/2014, информация относно вида на мястото за изпълнение в съответствие с трета алинея.
   Местата за изпълнение публикуват за всеки пазарен сегмент, който те организират, и всеки финансов инструмент, който не подлежи на задължението за търговия съгласно членове 23 и 28 от Регламент (ЕС) № 600/2014, информация относно вида на мястото за изпълнение в съответствие с трета алинея.
   Следната информация се публикува във формата, посочен в таблица 1 от приложението:
   
               i)
            
            
               наименование и идентификатор на мястото за изпълнение;
            
         
               ii)
            
            
               държава по местонахождение на компетентния орган;
            
         
               iii)
            
            
               наименование на пазарния сегмент и идентификатор на пазарния сегмент;
            
         
               iv)
            
            
               дата на деня на търговия;
            
         
               v)
            
            
               естество, брой и средна продължителност на всяко прекъсване на нормалния период на търговия на даденото място, при което е била преустановена търговията с всички инструменти, които се търгуват на мястото за датата на деня на търговия;
            
         
               vi)
            
            
               естество, брой и средна продължителност на всички насрочени аукциони в рамките на нормалния период на търговия на даденото място за датата на деня на търговия;
            
         
               vii)
            
            
               брой неуспешни сделки за датата на деня на търговия;
            
         
               viii)
            
            
               стойност на неуспешните сделки, изразена като процент от общата стойност на сделките, изпълнени за датата на деня на търговия.
            
         2.   Местата на търговия и систематичните участници публикуват за всеки пазарен сегмент, който те организират, и за всеки финансов инструмент, който подлежи на задължението за търговия съгласно членове 23 и 28 от Регламент (ЕС) № 600/2014, информация относно вида на финансовия инструмент в съответствие с трета алинея.
   Местата за изпълнение публикуват за всеки пазарен сегмент, който те организират, и всеки финансов инструмент, който не подлежи на задължението за търговия съгласно членове 23 и 28 от Регламент (ЕС) № 600/2014, информация относно вида на финансовия инструмент в съответствие с трета алинея от настоящия параграф.
   Следната информация се публикува във формата, посочен в таблица 2 от приложението:
   
               а)
            
            
               за финансови инструменти с идентификатори съгласно посочено в таблица 2 от приложението:
               
                           i)
                        
                        
                           наименование и идентификатор на финансовия инструмент;
                        
                     
                           ii)
                        
                        
                           класификация на инструмента;
                        
                     
                           iii)
                        
                        
                           валута;
                        
                     
         
               б)
            
            
               за финансови инструменти с идентификатори, които не са посочени в таблица 2 от приложението:
               
                           i)
                        
                        
                           наименованието и писмено описание на инструмента, включително валута на базовия инструмент, множител на цената, обозначаване на цената, обозначаване на обема и вид доставка;
                        
                     
                           ii)
                        
                        
                           класификация на инструмента;
                        
                     
                           iii)
                        
                        
                           валута.
                        
                     
         Член 4
   Цена
   Местата на търговия и систематичните участници публикуват за всеки пазарен сегмент, който те организират, и за всеки финансов инструмент, който подлежи на задължението за търговия съгласно членове 23 и 28 от Регламент (ЕС) № 600/2014, информация по отношение на цената за всеки ден на търговия, през който са изпълнявани нареждания за финансовия инструмент, в съответствие с трета и четвърта алинея от настоящия член.
   Местата за изпълнение публикуват за всеки пазарен сегмент, който те организират, и всеки финансов инструмент, който не подлежи на задължението за търговия съгласно членове 23 и 28 от Регламент (ЕС) № 600/2014, информация относно цената за всеки ден на търговия, през който са изпълнявани нареждания за финансовия инструмент, в съответствие с трета и четвърта алинея от настоящия член.
   Публикува се следната информация:
   
               а)
            
            
               информация през деня:
               
                           i)
                        
                        
                           за местата на търговия: средноаритметична цена на всички сделки, които са изпълнени през двуминутния период, започващ във всеки от следните референтни часове: 9:30:00 ч., 11:30:00 ч., 13:30:00 ч. и 15:30:00 ч. координирано универсално време (UTC) на съответната дата и за всеки обхват на размерите в съответствие с член 9;
                        
                     
                           ii)
                        
                        
                           за систематичните участници, маркет-мейкърите и други предоставящи ликвидност лица: средноаритметичната цена на всички сделки, които са изпълнени през двуминутния период, започващ във всеки от следните референтни часове: 9:30:00 ч., 11:30:00 ч., 13:30:00 ч. и 15:30:00 ч. по UTC на съответната дата в рамките на обхват на размери 1 в съответствие с член 9;
                        
                     
                           iii)
                        
                        
                           обща стойност на сделките, изпълнени по време на двуминутния период, посочен в подточки i) и ii);
                        
                     
                           iv)
                        
                        
                           за местата на търговия: ако през първите две минути от съответните времеви периоди, посочени в подточка i), не са изпълнени никакви сделки, цената на първата сделка, изпълнена в рамките на всеки обхват на размери в съответствие с член 9, ако има такава, след изтичането на всяко от референтните времена, посочени в подточка i), на съответната дата;
                        
                     
                           v)
                        
                        
                           за систематичните участници, маркет-мейкърите и други предоставящи ликвидност лица: ако през първите две минути от съответните времеви периоди, посочени в подточка ii), не са изпълнени никакви сделки, цената на първата сделка, изпълнена в рамките на обхват на размери 1 в съответствие с член 9, ако има такава, след изтичането на всяко от референтните времена, посочени в подточка ii), на съответната дата;
                        
                     
                           vi)
                        
                        
                           час на изпълнение на всяка сделка, посочена в подточки iv) и v);
                        
                     
                           vii)
                        
                        
                           размер на сделката от гледна точка на стойност за всяка изпълнена сделка, посочена в подточки iv) и v);
                        
                     
                           viii)
                        
                        
                           система за търговия и модел на търговия, при които са изпълнени сделките, посочени в подточки iv) и v);
                        
                     
                           ix)
                        
                        
                           платформа за търговия, на която са изпълнени сделките, посочени в подточки iv) и v);
                        
                     
                           x)
                        
                        
                           най-добра заявка и предложение или подходяща референтна цена към момента на изпълнение за всяка изпълнена сделка, посочена в подточки iv) и v).
                           Информацията през деня се публикува във формата, посочен в таблица 3 от приложението;
                        
                     
         
               б)
            
            
               дневна информация;
               
                           (i)
                        
                        
                           средноаритметична и среднопретеглена спрямо обема цени, по които са сключени сделките, ако е изпълнена повече от една сделка;
                        
                     
                           (ii)
                        
                        
                           най-високата цена на изпълнение, ако са изпълнени повече от две сделки;
                        
                     
                           (iii)
                        
                        
                           най-ниската цена на изпълнение, ако са изпълнени повече от две сделки.
                        
                     
         Дневната информация се публикува във формата, посочен в таблица 4 от приложението.
   Член 5
   Разходи
   Местата на търговия и систематичните участници публикуват за всеки пазарен сегмент, който те организират, и за всеки финансов инструмент, който подлежи на задължението за търговия съгласно членове 23 и 28 от Регламент (ЕС) № 600/2014, информация относно разходите, начислявани от мястото на търговия на всички членове или потребители на мястото, в съответствие с трета алинея от настоящия член.
   Местата за изпълнение публикуват за всеки пазарен сегмент, който те организират, и всеки финансов инструмент, който не подлежи на задължението за търговия съгласно членове 23 и 28 от Регламент (ЕС) № 600/2014, информация относно разходите, начислявани от местата за изпълнение на всички членове или потребители на мястото, в съответствие с трета алинея от настоящия член.
   Следната информация се публикува във формата, посочен в таблица 5 от приложението:
   
               а)
            
            
               описание на естеството и размера на всички компоненти на разходите, начислявани от мястото за изпълнение, преди прилагането на каквито и да било отстъпки и намаления, както и информация относно това, по какво се различават тези разходи според съответния потребител или финансов инструмент, и съответните суми, с които се различават те. Компонентите на разходите включват:
               
                           i)
                        
                        
                           такси за изпълнение;
                        
                     
                           ii)
                        
                        
                           такси за подаване, изменение или анулиране на нареждания или оттегляне на котировки;
                        
                     
                           iii)
                        
                        
                           такси, свързани с достъп до пазарни данни и използване на терминали;
                        
                     
                           iv)
                        
                        
                           всякакви такси за клиринг и сетълмент и всякакви други такси, плащани на трети страни, които са свързани с изпълнението на нареждането;
                        
                     
         
               б)
            
            
               описание на естеството и размера на всички отстъпки, намаления или други плащания, предлагани на потребителите на мястото за изпълнение, включително информация по какво се различават тези отстъпки, намаления или други плащания според съответния потребител или финансов инструмент, както и сумите, с които те се различават;
            
         
               в)
            
            
               описание на естеството и размера на всички непарични ползи, които се предлагат на потребителите на мястото за изпълнение, включително информация по какво се различават тези непарични ползи според съответния потребител или финансов инструмент и стойността, с която те се различават;
            
         
               г)
            
            
               описание на естеството и размера на всички данъци или налози, които са фактурирани на мястото за изпълнение или направени от последното от името на членове или потребители на мястото;
            
         
               д)
            
            
               електронна връзка към уебсайта на мястото или друг източник, откъдето може да бъде получена допълнителна информация за разходите;
            
         
               е)
            
            
               общата стойност на всички отстъпки, намаления, непарични ползи или други плащания, посочени в букви б) и в), изразена като процент от общата стойност на търговията през отчетния период;
            
         
               ж)
            
            
               обща стойност на всички разходи, посочени в буква а), като се извади общата стойност на отстъпките и намаленията, непаричните ползи или други плащания, посочени в букви б) и в), изразена като процент от общата стойност на търговията през отчетния период.
            
         Член 6
   Вероятност за изпълнение
   Местата на търговия и систематичните участници публикуват за всеки пазарен сегмент, който те организират, и за всеки финансов инструмент, който подлежи на задължението за търговия съгласно членове 23 и 28 от Регламент (ЕС) № 600/2014, информация относно вероятността за изпълнение за всеки ден на търговия в съответствие с трета алинея.
   Местата за изпълнение публикуват за всеки пазарен сегмент, който те организират, и всеки финансов инструмент, който не подлежи на задължението за търговия съгласно член 23 и 28 от Регламент (ЕС) № 600/2014, информация относно вероятността за изпълнение за всеки ден на търговия в съответствие с трета алинея.
   Следната информация се публикува във формата, посочен в таблица 6 от приложението:
   
               а)
            
            
               брой получени нареждания или искания за котировки;
            
         
               б)
            
            
               брой и стойност на изпълнените сделки, ако са повече от една;
            
         
               в)
            
            
               брой на получените нареждания или искания за котировки, които са били анулирани или оттеглени, с изключение на пасивни нареждания с инструкция, че изтичат или се анулират в края на деня;
            
         
               г)
            
            
               брой на получените нареждания или искания за котировки, които са били изменени на съответната дата;
            
         
               д)
            
            
               медианен размер на сделките на съответната дата, ако е изпълнена повече от една сделка;
            
         
               е)
            
            
               медианен размер на всички нареждания или искания за котировки на съответната дата, ако са получени повече от едно нареждане или искане за котировки;
            
         
               ж)
            
            
               брой на определените маркет-мейкъри.
            
         Член 7
   Допълнителна информация за места за изпълнение, извършващи търговия, основана на непрекъснат аукцион чрез регистър за нареждания и на непрекъснати котировки
   1.   Местата на търговия и систематичните участници, които функционират в условията на система за търговия при непрекъснат аукцион чрез регистър за нареждания, основана на непрекъснати котировки или друг вид система за търговия, които разполагат с посочената информация, публикуват за всеки пазарен сегмент, който те организират, и за всеки финансов инструмент, който подлежи на задължението за търговия съгласно членове 23 и 28 от Регламент (ЕС) № 600/2014, допълнителна информация към референтните часове, посочени в член 4, буква а), подточки i) и ii), за всеки ден на търговия в съответствие с трета алинея от настоящия параграф.
   Местата за изпълнение, които функционират в условията на система за търговия при непрекъснат аукцион чрез регистър за нарежданията, основана на непрекъснати котировки или друг вид система за търговия, които разполагат с посочената информация, публикуват за всеки пазарен сегмент, който те организират, и за всеки финансов инструмент, който не подлежи на задължението за търговия съгласно членове 23 и 28 от Регламент (ЕС) № 600/2014, допълнителна информация към референтните часове, посочени в член 4, буква а), подточки i) и ii), за всеки ден на търговия в съответствие с трета алинея от настоящия параграф.
   Следната информация се публикува във формата, посочен в таблица 7 от приложението:
   
               i)
            
            
               най-добра цена „купува“ и „продава“ и съответните обеми;
            
         
               ii)
            
            
               степен на регистъра за три ценови стъпки.
            
         2.   Местата на търговия и систематичните участници, които функционират в условията на система за търговия при непрекъснат аукцион чрез регистър за нарежданията, основана на непрекъснати котировки или друг вид система за търговия, които разполагат с посочената информация, публикуват за всеки пазарен сегмент, който те организират, и за всеки финансов инструмент, който подлежи на задължението за търговия съгласно членове 23 и 28 от Регламент (ЕС) № 600/2014, допълнителна информация за всеки ден на търговия в съответствие с трета алинея от настоящия параграф.
   Местата за изпълнение, които функционират в условията на система за търговия при непрекъснат аукцион чрез регистър за нарежданията, система, основана на непрекъснати котировки или друг вид системи за търговия, които разполагат с посочената информация, публикуват за всеки пазарен сегмент, който те организират, и за всеки финансов инструмент, който не подлежи на задължението за търговия съгласно членове 23 и 28 от Регламент (ЕС) № 600/2014, допълнителна информация за всеки ден на търговия в съответствие с трета алинея от настоящия параграф.
   Следната информация се публикува във формата, посочен в таблица 8 от приложението:
   
               а)
            
            
               среден ефективен спред;
            
         
               б)
            
            
               среден обем при най-добра цена „купува“ и „продава“;
            
         
               в)
            
            
               среден спред при най-добра цена „купува“ и „продава“;
            
         
               г)
            
            
               брой анулирания при най-добра цена „купува“ и „продава“;
            
         
               д)
            
            
               брой изменения при най-добра цена „купува“ и „продава“;
            
         
               е)
            
            
               средна степен на регистъра при 3 ценови стъпки;
            
         
               ж)
            
            
               средно и медианно време, изминало между получаването на агресивно нареждане или приемане на котировка от мястото за изпълнение и последващото цялостно или частично изпълнение;
            
         
               з)
            
            
               средна скорост на изпълнение за неизменени пасивни нареждания при най-добра цена „купува“ и „продава“;
            
         
               и)
            
            
               брой неуспешни нареждания за незабавно пълно изпълнение или анулиране;
            
         
               й)
            
            
               брой нареждания за незабавно изпълнение или анулиране с нулево изпълнение;
            
         
               к)
            
            
               брой и стойност на сделките, изпълнени на мястото на търговия, които са големи по размер съгласно член 4 или 9 от Регламент (ЕС) № 600/2014;
            
         
               л)
            
            
               брой и стойност на сделките, изпълнени на мястото на търговия в съответствие с член 4 или член 9 от Регламент (ЕС) № 600/2014, но без нарежданията, държани в система за управление на нареждания на мястото на търговия до разкриването на информацията, и които не са включени в буква к);
            
         
               м)
            
            
               брой и средна продължителност на прекъсванията на търговията в резултат на даден нестабилен аукцион или временно прекратяване на търговията, настъпили в рамките на нормалния период на търговия на мястото;
            
         
               н)
            
            
               естество, брой и средна продължителност на всяко спиране на търговията, настъпило в резултат на решение от мястото в рамките на нормалния период на търговия на мястото, освен отчетените по член 3, параграф 1, подточка v).
            
         3.   Местата на търговия и систематичните участници, които функционират, независимо дали изцяло или частично, в условията на система за търговия, основана на непрекъснати котировки, публикуват за всеки пазарен сегмент, който те организират, и финансов инструмент, който подлежи на задължението за търговия съгласно членове 23 и 28 от Регламент (ЕС) № 600/2014, допълнителна информация в съответствие с трета алинея от настоящия параграф.
   Местата за изпълнение, които функционират, независимо дали изцяло или частично, в условията на система за търговия, основана на непрекъснати котировки, публикуват за всеки пазарен сегмент, който те организират, и за всеки финансов инструмент, който не подлежи на задължението за търговия съгласно членове 23 и 28 от Регламент (ЕС) № 600/2014, допълнителна информация в съответствие с трета алинея от настоящия параграф.
   Следната информация се публикува във формата, посочен в таблица 8 от приложението:
   
               а)
            
            
               брой и средна продължителност на всички периоди, продължили повече от 15 минути, през които не са подадени никакви заявки или предложения — през нормалното работно време на мястото и за всеки ден на търговия;
            
         
               б)
            
            
               среден период на присъствие на котировките, изразен като процент от нормалния период на търговия на мястото на съответната дата.
            
         Член 8
   Допълнителна информация за местата за изпълнение, организиращи търговия, основана на искане на котировки
   Местата на търговия и систематичните участници, които функционират в условията на система за търговия, основана на искане на котировки, или друг вид система за търговия, които разполагат с посочената информация, публикуват за всеки пазарен сегмент, който те организират, и за всеки финансов инструмент, който подлежи на задължението за търговия съгласно членове 23 и 28 от Регламент (ЕС) № 600/2014, допълнителна информация за всеки ден на търговия в съответствие с трета алинея от настоящия член.
   Местата за изпълнение, които функционират в условията на система за търговия, основана на искане на котировки, или друг вид система за търговия, които разполагат с посочената информация, публикуват за всеки пазарен сегмент, който те организират, и за всеки финансов инструмент, който не подлежи на задължението за търговия съгласно членове 23 и 28 от Регламент (ЕС) № 600/2014, допълнителна информация за всеки ден на търговия в съответствие с трета алинея от настоящия член.
   Следната информация се публикува във формата, посочен в таблица 9 от приложението:
   
               а)
            
            
               средният период и медианният период между приемането на котировката и изпълнението, за всички сделки със съответния финансов инструмент; както и
            
         
               б)
            
            
               средният период и медианният период между искането за котировка и предоставянето на всички съответни котировки, за всички котировки за въпросния финансов инструмент.
            
         Член 9
   Определяне на отчетните обхвати
   Местата за изпълнение отчитат изпълнените сделки, посочени в член 4, за следните обхвати:
   
               а)
            
            
               за всички финансови инструменти, различни от инструментите на паричния пазар:
               
                           i)
                        
                        
                           обхват 1: по-голям от 0 евро и по-малък или равен на нормалния размер на пазара или специфичния за финансовия инструмент размер;
                        
                     
                           ii)
                        
                        
                           обхват 2: по-голям от нормалния размер на пазара или специфичния за финансовия инструмент пазар и по-малък или равен на голям по размер;
                        
                     
                           iii)
                        
                        
                           обхват 3: по-голям от голям по размер;
                        
                     
         
               б)
            
            
               за неликвидни акции, борсово търгувани фондове или сертификати:
               
                           i)
                        
                        
                           обхват 1: по-голям от 0 евро и по-малък или равен на най-малкия наличен нормален размер на пазара на този вид инструмент;
                        
                     
                           ii)
                        
                        
                           обхват 2: по-голям от най-малкия наличен нормален размер на пазара на този вид инструмент и по-малък или равен на голям по размер;
                        
                     
                           iii)
                        
                        
                           обхват 3: по-голям от голям по размер;
                        
                     
         
               в)
            
            
               за инструменти на паричния пазар:
               
                           i)
                        
                        
                           обхват 1: по-голям от 0 евро и по-малък или равен на 10 млн. евро;
                        
                     
                           ii)
                        
                        
                           обхват 2: по-голям от 10 млн. евро и по-малък или равен на 50 млн. евро;
                        
                     
                           iii)
                        
                        
                           обхват 3: по-голям от 50 млн. евро.
                        
                     
         Член 10
   Формат за публикуване
   Местата за изпълнение публикуват — за всеки ден на търговия — информацията в съответствие с образците, дадени в приложението, в машинночетим електронен формат, който може да бъде свалян от обществеността.
   Член 11
   Периодичност за публикуване на подлежащата на публикуване информация
   Местата за изпълнение публикуват информацията на тримесечна база и не по-късно от три месеца след края на всяко тримесечие, както следва:
   
               а)
            
            
               до 30 юни — информация за периода 1 януари — 31 март;
            
         
               б)
            
            
               до 30 септември — информация за периода 1 април — 30 юни;
            
         
               в)
            
            
               до 31 декември — информация за периода 1 юли — 30 септември;
            
         
               г)
            
            
               до 31 март — информация за периода 1 октомври — 31 декември.
            
         Член 12
   Влизане в сила и прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   Той се прилага от 3 януари 2018 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 юни 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 173, 12.6.2014 г., стр. 349.
   
      (2)  Регламент (ЕС) № 600/2014 на Европейския парламент и на Съвета от 15 май 2014 г. относно пазарите на финансови инструменти и за изменение на Регламент (ЕС) № 648/2012 (ОВ L 173, 12.6.2014 г., стр. 84).
   
      (3)  Регламент (ЕС) № 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение № 716/2009/ЕО и за отмяна на Решение 2009/77/ЕО на Комисията (ОВ L 331, 15.12.2010 г., стр. 84).
   
      ПРИЛОЖЕНИЕ
      
         Таблица 1 — информация, подлежаща на публикуване съгласно член 3, параграф 1 — идентификация на вида на мястото за изпълнение
      
      
                  Място
               
               
                  Наименование
               
               
                  Идентификатор (код за идентификация на пазарите (MIC) по ISO 10383 или идентификационен номер на юридическо лице (LEI)
               
               
                   
               
            
                  Държава на компетентния орган
               
               
                  Наименование
               
               
                   
               
               
                   
               
            
                  Пазарен сегмент
               
               
                  Наименование
               
               
                  Идентификатор (пазарен сегмент (MIC) по ISO 10383)
               
               
                   
               
            
                  Дата на деня на търговия
               
               
                  ISO 8601
               
               
                   
               
               
                   
               
            
                  Прекъсвания
               
               
                  Естество
               
               
                  Брой
               
               
                  Средна продължителност
               
            
                  Насрочен аукцион
               
               
                  Естество
               
               
                  Брой
               
               
                  Средна продължителност
               
            
                  Неуспешни сделки
               
               
                   
               
               
                  Брой
               
               
                  Стойност (като процент от общата стойност на изпълнените сделки през съответния ден)
               
            
         
      
         Таблица 2 — информация, подлежаща на публикуване съгласно член 3, параграф 2 — идентификация на вида на финансовия инструмент
      
      
                  Финансов инструмент
               
               
                  Наименование
               
               
                  Идентификатор (ISO 6166)
               
            
                  Описание на финансовия инструмент в писмен вид, ако няма идентификатор (в това число валута на базовия инструмент, множител на цената, обозначаване на цена, обозначаване на обема и вида доставка)
               
               
                   
               
               
                   
               
            
                  Класификация на инструмента
               
               
                  (CFI код по ISO 10962)
               
            
                  Валута
               
               
                  (ISO 4217)
               
            
         
      
         Таблица 3 — информация за цените, подлежаща на публикуване съгласно член 4, буква а)
      
      
                   
               
               
                  Обхватна размера
               
               
                  Всички сделки, изпълнени през първите две минути след час T
               
               
                  Първа сделка след час T (ако няма сделки през първите две минути след час T)
               
            
                  Час (T)
               
               
                   
               
               
                  Средноаритметична цена на изпълнените сделки (без комисиони и начислена лихва)
               
               
                  Обща стойност на изпълнение
               
               
                  Цена
               
               
                  Час на изпълнение
               
               
                  Размер на сделката
               
               
                  Система за търговия
               
               
                  Модел на търговия
               
               
                  Платформа за търговия
               
               
                  Най-добра цена „купува“ и „продава“ или подходяща референтна цена в момента на изпълнението
               
            
                  09:30:00
               
               
                  1
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  2
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  3
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  11:30:00
               
               
                  1
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  2
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  3
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  13:30:00
               
               
                  1
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  2
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  3
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  15:30:00
               
               
                  1
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  2
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  3
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
         
      
         Таблица 4 — информация за цените, подлежаща на публикуване съгласно член 4, буква б)
      
      
                  Средноаритметична цена, по която са сключени сделките
               
               
                   
               
            
                  Среднопретеглена спрямо обема цена, по която са сключени сделките
               
               
                   
               
            
                  Най-високата цена, на която е изпълнена сделка
               
               
                   
               
            
                  Най-ниската цена, на която е изпълнена сделка
               
               
                   
               
            
         
      
         Таблица 5 — информация за разходите, подлежаща на публикуване съгласно член 5
      
      
                  Информация, изисквана съгласно член 5, букви а) — г)
               
               
                  (Описание)
               
            
                  Електронна връзка към уебсайт или друг източник, където е дадена допълнителна информация за разходите
               
               
                   
               
            
                  Обща стойност на всички предложени отстъпки, намаления или други плащания (като процент от общата стойност на търговията през отчетния период)
               
               
                  %
               
            
                  Обща стойност на всички разходи (като процент от общата стойност на търговията през отчетния период)
               
               
                  %
               
            
         
      
         Таблица 6 — информация относно вероятността за изпълнение, подлежаща на публикуване съгласно член 6
      
      
                  Брой получени нареждания или искания за котировки
               
               
                   
               
            
                  Брой изпълнени сделки
               
               
                   
               
            
                  Обща стойност на изпълнените сделки
               
               
                   
               
            
                  Брой получени нареждания или искания за котировки, които са анулирани или оттеглени
               
               
                   
               
            
                  Брой получени нареждания или искания за котировки, които са били изменени
               
               
                   
               
            
                  Медианен размер на сделките
               
               
                   
               
            
                  Медианен размер на всички нареждания или искания за котировки
               
               
                   
               
            
                  Брой на определените маркет-мейкъри
               
               
                   
               
            
         
      
         Таблица 7 — информация относно вероятността за изпълнение, подлежаща на публикуване съгласно член 7, параграф 1
      
      
                  Час
               
               
                  Най-добра цена „купува“
               
               
                  Най-добра цена „продава“
               
               
                  Размер на заявките
               
               
                  Размер на предложенията
               
               
                  Най-ниска степен в регистъра при 3 ценови стъпки
               
            
                  9:30:00
               
               
                   
               
               
                   
               
               
                   
               
               
                   
               
               
                   
               
            
                  11:30:00
               
               
                   
               
               
                   
               
               
                   
               
               
                   
               
               
                   
               
            
                  13:30:00
               
               
                   
               
               
                   
               
               
                   
               
               
                   
               
               
                   
               
            
                  15:30:00
               
               
                   
               
               
                   
               
               
                   
               
               
                   
               
               
                   
               
            
         
      
         Таблица 8 — информация, подлежаща на публикуване съгласно член 7, параграфи 2 и 3
      
      
                  Среден ефективен спред
               
               
                   
               
            
                  Среден обем при най-добра цена „купува“ и „продава“
               
               
                   
               
            
                  Среден спред при най-добра цена „купува“ и „продава“
               
               
                   
               
            
                  Брой анулирания при най-добра цена „купува“ и „продава“
               
               
                   
               
            
                  Брой изменения при най-добра цена „купува“ и „продава“
               
               
                   
               
            
                  Средна степен в регистъра при 3 ценови стъпки
               
               
                   
               
            
                  Средно време (до милисекунда), изминало между получаването на агресивно нареждане или приемане на котировка от мястото за изпълнение и последващото цялостно или частично изпълнение
               
               
                   
               
            
                  Медианно време (до милисекунда), изминало между получаването на пазарно нареждане от мястото за изпълнение и последващото цялостно или частично изпълнение
               
               
                   
               
            
                  Средна скорост на изпълнение за неизменени пасивни нареждания при най-добра цена „купува“ и „продава“
               
               
                   
               
            
                  Брой неуспешни нареждания за изпълнение или анулиране
               
               
                   
               
            
                  Брой нареждания за незабавно изпълнение или анулиране с нулево изпълнение
               
               
                   
               
            
                  Брой на сделките, изпълнени на мястото на търговия, които са големи по размер съгласно член 4 или член 9 от Регламент (ЕС) № 600/2014
               
               
                   
               
            
                  Стойност на сделките, изпълнени на мястото на търговия, които са големи по размер съгласно член 4 или 9 от Регламент (ЕС) № 600/2014 (РПФИ)
               
               
                   
               
            
                  Брой на сделките, изпълнени на мястото на търговия съгласно член 4 или член 9 от РПФИ, с изключение на нареждания, държани в система за управление на нареждания на мястото на търговия до разкриването на информацията, и които не са големи по размер
               
               
                   
               
            
                  Стойност на сделките, изпълнени на мястото на търговия съгласно член 4 или 9 от РПФИ, с изключение на нареждания, държани в система за управление на нареждания на мястото на търговия до разкриването на информацията, и които не са големи по размер
               
               
                   
               
            
                  Брой на прекъсванията на търговията
               
               
                   
               
            
                  Средна продължителност на прекъсванията на търговията
               
               
                   
               
            
                  Брой спирания
               
               
                   
               
            
                  Естество на спиранията
               
               
                   
               
            
                  Средна продължителност на спиранията
               
               
                   
               
            
                  За места с непрекъснати котировки — брой периоди, през които не са подавани котировки
               
               
                   
               
            
                  За места с непрекъснати котировки — средна продължителност на периодите, през които не са подавани котировки
               
               
                   
               
            
                  Среден период на присъствие на котировките
               
               
                   
               
            
         
      
         Таблица 9 — информация, подлежаща на публикуване съгласно член 8
      
      
                  Средно време между приемането и изпълнението
               
               
                   
               
            
                  Медианно време между приемането и изпълнението
               
               
                   
               
            
                  Средно време между искането и предоставянето на всички съответни котировки
               
               
                   
               
            
                  Медианно време между искането и предоставянето на всички съответни котировки